Z Á P I S N I C A
zo zasadnutia Obecného zastupiteľstva v Rakoviciach  
konaného dňa  31. októbra 2013 

Prítomní:

Starosta obce    -     Dušan Daloš                         

Poslanci OZ     -     Mgr. Romana Dalošová
        Ján Hevier
        Anna Magalová
		        Miroslav Masár
                                Ing. Július Šmýkal	

Ostatní prítomní:     Ing. Lucia Duračková - kontrolórka
                                Jarmila Chnápková - zapisovateľka	
		         Janka Horylová	                    
		         
Program rokovania:

1.	Otvorenie zasadnutia a určenie overovateľov zápisnice
2.	Kontrola uznesení
3.	Návrh zmlúv Marius Pedersen, a.s., Trenčín a Obec Rakovice o prevzatí pohľadávok
4.	Posedenie s dôchodcami
5.	Rakovický Mikuláš 
6.	Rôzne
7.	Záver

R o k o v a n i e :

Bod 1. Otvorenie zasadnutia a určenie overovateľov zápisnice

Rokovanie obecného zastupiteľstva zahájil starosta obce p. Dušan Daloš. Starosta obce  konštatoval, že na rokovaní sú prítomní všetci poslanci, čím je OZ uznášaniaschopné. Ďalej starosta oboznámil prítomných poslancov s programom zasadnutia OZ, ktorý poslanci obdržali na pozvánkach. Za overovateľov zápisnice určil starosta obce poslancov Ing. Júliusa Šmýkala a Mgr. Romanu Dalošovú. O programe zasadnutia dal starosta hlasovať.

Hlasovanie:
Počet poslancov:                          5
Počet prítomných poslancov:      5 
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  95/2013
Obecné zastupiteľstvo v Rakoviciach
o d p o r ú č a
rokovať na zasadnutí OZ podľa programu uvedeného na pozvánkach.

Bod 2. Kontrola uznesení

Kontrolu uznesení z predchádzajúceho zasadnutia OZ previedol starosta obce p. Dušan Daloš. Konštatoval, že uznesenia z predchádzajúceho OZ boli splnené. 
U z n e s e n i e  č.  96/2013
Obecné zastupiteľstvo v Rakoviciach
k o n š t a t u j e,
že uznesenia z predchádzajúceho zasadnutia OZ boli splnené.

Bod 3. Návrh zmlúv Marius Pedersen, a.s., Trenčín a Obec Rakovice o prevzatí pohľadávok

Starosta obce bol na rokovaní, na ktorom sa zúčastnili zástupcovia spoločnosti Marius Pedersen, a.s., Trenčín, spoločnosti Kopaničiarska odpadová spoločnosť, s.r.o., Kostolné a za spoločnosť Rakovice s.r.o. sa ho zúčastnil konateľ spoločnosti, ktorým je starosta obce Rakovice p. Dušan Daloš. Spoločnosť LOBBE – Lobbe Slovakia s.r.o., IČO: 31343929, poskytla na základe zmluvy o pôžičke zo dňa 01.07.2001, v zmysle platných dodatkov, finančnú hotovosť vo výške 26,600.000,00 Sk. t.j. 882.958,24 eur spoločnosti Rakovice s.r.o. na splatenie ceny za odplatné postúpenie pohľadávky, na financovanie výstavby vnútroareálových ciest a na rozšírenie skládky odpadov Rakovice. Spoločnosť Marius Pedersen, a.s., sa v dôsledku zlúčenia stala univerzálnym právnym nástupcom spoločnosti LOBBE – Lobbe Slovakia s.r.o. a vstúpila do všetkých práv a povinností z uvedenej pôžičky na strane veriteľa. Pôžička ku dňu uzatvorenia tejto zmluvy nie je splatená. Jej splatnosť nastala dňom 31.12.2010. Nesplatená suma pôžičky ku dňu uzatvorenia tejto dohody predstavuje 126.700,00 eur (dňa 31.10.2013 bolo ešte splatených 1.700,00 eur). Spoločnosť Marius Pedersen, a.s. a Kopaničiarska odpadová spoločnosť, s.r.o., prišli s návrhom na splácanie uvedenej pôžičky z poplatku, ktorý KOS, s.r.o. ako prevádzkovateľ skládky zasiela na základe zákona č. 17/2004 Z. z. obci Rakovice. Starosta obce poskytol návrh zmlúv kontrolórke obce Ing. Lucii Duračkovej na posúdenie. Ing. Duračková navrhuje ďalšie rokovanie so zástupcami týchto spoločností MP a KOS, aby si ozrejmili jednotlivé skutočnosti. Zatiaľ sa k zmluvám nevyjadrila a odporučila poslancom, aby informácie ohľadom splácania úveru spoločnosti Rakovice s.r.o. vzali na vedomie. 

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:     za  :         5
	         proti:          0	           
         zdržal sa:   0

U z n e s e n i e   č.  97/2013
Obecné zastupiteľstvo v Rakoviciach
a) b e r i e   n a   v e d o m i e
informácie starostu obce ohľadom splácania úveru spoločnosťou Rakovice s.r.o., ktorej 100%-ným vlastníkom je Obec Rakovice. 
b) o d p o r ú č a   s t a r o s t o v i   o b c e
uskutočniť ďalšie rokovania so zástupcami spoločností Marius Pedersen, a.s., Trenčín, Kopaničiarskej odpadovej spoločnosti, s.r.o., Kostolné, spoločnosti Rakovice s.r.o. a obce Rakovice.

Bod 4. Posedenie s dôchodcami

Starosta obce otvoril ďalší bod rokovania, oboznámil poslancov s tým, že sa blíži obdobie, v ktorom usporadúvame akcie pre najstarších občanov našej obce a zároveň aj pre najmladších. V prvom rade sa starosta pýta poslancov, či usporiadame posedenie s dôchodcami tak ako po minulé roky? Poslankyňa Dalošová povedala, že aj keď je mesiac úcty k starším v mesiaci október, a u nás je zvykom usporiadavať spoločné posedenie s dôchodcami v mesiaci november, nemali by sme na nich zabudnúť. Je to stretnutie nielen vedenia obce, poslancov so staršími občanmi, ale aj spoločné stretnutie dôchodcov samých, nemajú veľa možností jeden druhého postretať, len tak prehodiť pár slov. Navrhla teda určite posedenie usporiadať. Starosta povedal, že ako všetci dobre vieme, dňa 9.11. sa konajú voľby do VÚC a keď nebude  zvolený predseda TTSK v prvom kole, o dva týždne, t.j. 23.11.2013 sa uskutoční 2. kolo. To je približný termín, kedy usporadúvame toto podujatie. Na SOŠ sme zisťovali, aký termín majú voľný na prenájom jedálne. V mesiaci december už mávajú stužkové slávnosti, voľné majú v sobotu dňa 30.11.2013. Ing. Šmýkal navrhol usporiadať posedenie s občerstvením, zabezpečením kultúrneho programu žiakov MŠ a ZŠ, tak ako po iné roky. Navrhol osloviť miestnu spevácku skupinu Rakovičanka o zabezpečenie kultúrneho programu. Takisto navrhol poskytnúť dôchodcom poukazy na nákup tovaru v obchode v Rakoviciach v hodnote 7,00 eur.  Posedenie sa uskutoční o 14,00 hodine v jedálni Strednej odbornej školy v Rakoviciach so zabezpečením obeda a občerstvenia pre dôchodcov prostredníctvom Strednej odbornej školy v Rakoviciach. Ďalej sa poslanci dohodli na tom, že pozvaní budú dôchodcovia  - občania obce od 60 roku veku. Podľa evidencie obyvateľov je v našej obci 94 občanov nad 60 rokov veku. Starosta dal o návrhoch hlasovať.

Hlasovanie:
Počet poslancov:       			            5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :       5   
	        proti:       0
               zdržal sa:	0

U z n e s e n i e   č.  98/2013
Obecné zastupiteľstvo v Rakoviciach
s c h v a ľ u j e
a)	uskutočniť posedenie s dôchodcami 60 a viacročnými dňa 30.11.2013 o 14,00 hodine v jedálni Strednej odbornej školy v Rakoviciach so zabezpečením obeda a občerstvenia pre zúčastnených
b)	zabezpečiť kultúrny program, ktorý predvedú deti základnej a materskej školy, spevácka skupina Rakovičanka pri MO Rakovice JD Slovenska,
c)	zabezpečiť pre pozvaných občanov obce Rakovice nad 60 rokov veku poukážku na nákup tovaru v predajni potravín v Rakoviciach v hodnote 7,00 eur.

Bod 5. Rakovický Mikuláš

Starosta obce otvoril ďalší bod rokovania. V roku 2013 bude 6. decembra v piatok. Poslanec Ing. Šmýkal navrhol, aby sa deťom obce do 12 rokov veku zabezpečili a rozdali balíčky a poukážky tak ako v minulom roku. Tradíciu príchodu Mikuláša do našej obce odobrili všetci poslanci, dohodli sa, že deťom obce Rakovice dá obec balíček v hodnote do 3,00 eur, nakoľko je už dosť problematické nakúpiť naše výrobky – cukrovinky a ešte aj za dobrú cenu,   a poukaz na nákup tovaru v miestnych potravinách v hodnote 7,00 eur. Stretnutie s Mikulášom by sa mohlo usporiadať v piatok v budove základnej školy o 17,00 hodine.  Detí obce Rakovice do 12 rokov veku k 31.12.2013 je 72, balíčky sa zabezpečia aj pre pomocníkov pri usporiadaní akcie – pre členov krúžkov Centra voľného času pri ZŠ s MŠ Rakovice, spolu teda 80 balíčkov. Po rozdaní balíčkov každoročne zapaľuje Mikuláš obecný vianočný stromček pred kostolom a zároveň aj vianočné osvetlenie v obci. Starosta dal o návrhu na uskutočnenie akcie Rakovický Mikuláš a zabezpečenie balíčkov a poukazov pre deti hlasovať.

Hlasovanie:
Počet poslancov:          			5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:     za  :        5
	         proti:         0	           
         zdržal sa:   0

U z n e s e n i e   č.  99/2013
Obecné zastupiteľstvo v Rakoviciach
s c h v a ľ u j e
a)	uskutočniť akciu dňa 6.12.2013 pod názvom Rakovický Mikuláš o 17,00 hodine na chodbe Základnej školy v Rakoviciach, 
b)	zabezpečiť deťom obce Rakovice vo veku od 0 – do 12 rokov vrátane ku dňu 31.12.2013 poukaz na nákup tovaru v potravinách v obci Rakovice v hodnote 7,00 eur,
c)	zabezpečiť deťom obce Rakovice a deťom, ktoré zabezpečia kultúrny program z CVČ pri ZŠ s MŠ Rakovice, mikulášske balíčky v hodnote cca 3,00 eurá.

Bod 6. Rôzne

6.1.
Starosta povedal, že v ďalšom bode rokovania zostaneme pri akciách poriadaných koncom roka. Už po dva roky sme s úspechom a dobrým ohlasom od občanov usporiadali akciu s názvom adventné nedele. Poslanec Ján Hevier už minulý rok navrhol, aby každá zo 4 adventných nedieľ bola zabezpečovaná nejakou organizáciou pracujúcou v obci, napríklad hasiči, kolkári, jednota dôchodcov a keďže ďalšiu organizáciu nemáme, tak by mohli zabezpečiť organizáciu jednej adventnej nedele poslanci. Starosta skonštatoval, že to bol výborný nápad a aj v tomto roku by sme ním mohli pokračovať. Hneď v prvú adventnú nedeľu po svätej omši bude ZŠ s MŠ Rakovice predávať pred kostolom výrobky detí, adventné vence, ktoré zhotovili na krúžkoch. Počas predaja poslanci OZ budú ponúkať všetkým prítomným nápoj „horúce jablko“, ktorej prípravu si zase vzal na starosť zástupca starostu Ing. Šmýkal. Na 2. adventnú nedeľu by mohli hasiči pripraviť pochutiny zo zemiakového cesta tak ako minulý rok. Na 3. adventnú nedeľu by mohli kolkári zabezpečiť  občerstvenie, napríklad omastený chlieb s cibuľou a varené víno. ZŠ s MŠ v sobotu pred 3. adventnou nedeľou pripravuje vianočnú akadémiu, kde tiež deti predávajú svoje výrobky vyrobené na  krúžkoch a tvorivých dielňach. 4. adventnú nedeľu by organizačne mali zabezpečiť dôchodci. Základná organizácia Jednoty dôchodcov by mohla pripraviť medovníky a vianočný punč. Ing. Šmýkal navrhol, aby sme program adventných nedieľ niečím spestrili a napríklad poslednú adventnú nedeľu aj s omšou usporiadali už v sobotu večer. Prekvapením by mohla byť aj vianočná výzdoba kostola, ktorá by bola pripravená na túto poslednú adventnú sobotu. Starosta dal o usporiadaní týchto podujatí v rámci adventných nedieľ hlasovať.   

Hlasovanie:
Počet poslancov:       			            5
Počet prítomných poslancov:      		5 
Počet prítomných poslancov pri hlasovaní: 	5
Hlasovanie:   za  :      	5   
	        proti:      	0
               zdržal sa:	0

U z n e s e n i e   č.  100/2013
Obecné zastupiteľstvo v Rakoviciach
s c h v a ľ u j e
usporiadať kultúrno-spoločenské podujatie s názvom „Adventné nedele v Rakoviciach“ počas štyroch adventných nedieľ v mesiaci december pred kostolom v Rakoviciach s podávaním vianočného punču, vareného vína a občerstvenia. 

6.2.
Plnenie rozpočtu obce k 30.09.2013

Účtovníčka obce p. Janka Horylová predložila poslancom plnenie rozpočtu obce k 30.09.2013. Bežné príjmy sú vo výške 508.863,60 eur, kapitálové príjmy vo výške 7.157,00 eur, finančné príjmy vo výške 72.880,65 eur, bežné výdavky vo výške 402.080,47 eur, kapitálové výdavky vo výške 71.117,08 eur, finančné výdavky vo výške 12.759,95 eur.  V prehľadnej tabuľke je uvedený rozpočet na rok 2013, rozpočet na rok 2013 po 1 a 2. zmene, skutočné plnenie k 30.06.2013, k 31.08.2013 a skutočné plnenie k 30.09.2013, rozpočet na rok 2014 a 2015. Tabuľka tvorí prílohu zápisnice. Poslanci vzali uvedené na vedomie. 

Hlasovanie:
Počet poslancov:                                            5
Počet prítomných poslancov:                        5
Počet prítomných poslancov pri hlasovaní:  5
Hlasovanie:   za  :          5         
                      proti:        0
                      zdržal sa:  0

U z n e s e n i e   č.  101/2013
Obecné zastupiteľstvo v Rakoviciach
b e r i e  n a  v e d o m i e
plnenie rozpočtu obce Rakovice k 30.09.2013, kde príjmy tvoria čiastku 588.901,25 eur a výdavky čiastku 485.957,50 eur.

6.3.
Starosta obce predložil prítomným poslancom, že každých 5 rokov sa volia noví členovia do Rady školy pri ZŠ s MŠ Rakovice. Funkčné obdobie rady školy končí v roku 2013. Doteraz boli členmi Rady školy za obec: starosta Dušan Daloš, zástupca starostu Ing. Šmýkal, občania Ing. Zuzana Ruľáková, Gabriela Hevierová. Starosta hovorí, že títo členovia sa Rady školy pravidelne zúčastňovali, aktívne v nej pracovali, navrhuje teda, aby aj v nasledujúcom volebnom období boli zastupiteľstvom navrhnutí do rady školy. 

Hlasovanie:
Počet poslancov:                                           5
Počet prítomných poslancov:                       5  
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  102/2013
Obecné zastupiteľstvo v Rakoviciach
s c h v a ľ u j e
za členov Rady školy pri ZŠ s MŠ Rakovice za Obec Rakovice členov: Dušan Daloš, Ing. Július Šmýkal, Ing. Zuzana Ruľáková, Gabriela Hevierová. 

6.4.
Poslankyňa Mgr. Romana Dalošová informovala poslancov o tom, že v dňoch od 14.10. do 18.10.2013 bola vyhlásená súťaž „Hovorme o jedle“. Organizátorom projektu bolo Centrum rozvoja znalostí o potravinách, n.o., a Slovenská poľnohospodárska a potravinová komora. Záštitu nad projektom prevzali Ministerstvo pôdohospodárstva a rozvoja vidieka SR a Ministerstvo školstva, vedy, výskumu a športu SR. Súťaž bola určená pre všetky základné školy so sídlom v Slovenskej republike. Cieľom súťaže bolo vyvolávať a podporovať spoluprácu a aktívnu účasť školy pri vzdelávaní detí a mládeže o potravinách a dobrých stravovacích návykoch ako súčasti zdravého životného štýlu, o úlohe potravín pri ochrane zdravia a ich význame pre tvorbu a ochranu životného prostredia, regionálny rozvoj a zamestnanosť. Do projektu bolo zapojených 164 škôl, medzi ktorými bola aj naša ZŠ s MŠ Rakovice. Naša škola bola víťaznou v 2.dennej téme: „Odkiaľ jedlo pochádza?“ vo štvrtok 17.10.2013. Víťazné školy získavajú finančné ceny v hodnote 330 eur za každú vyhlásenú dennú tému. Gratulujeme vedeniu školy, pedagógom a žiakom, ktorí sa uvedeného projektu zúčastnili! Poslankyňa Mgr. Dalošová pracuje v školstve a ich škola získala tiež ocenenie v tejto súťaži za mimoriadne aktívny prístup k súťaži.
 
Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  103/2013
Obecné zastupiteľstvo v Rakoviciach
b e r i e   n a   v e d o m i e
informácie poslankyne Mgr. Dalošovej o projekte – súťaži „Hovorme o jedle“, do ktorej sa zapojila aj naša škola ZŠ s MŠ Rakovice a stala sa víťaznou školou v dennej téme: „Odkiaľ jedlo pochádza?“.
 
6.5.
Starosta obce Rakovice preložil poslancom žiadosť TJ Rakovice kolkársky oddiel o poskytnutie finančného príspevku v sume 1.500,00 eur, ktorý by slúžil na zabezpečenie nových dresov a nových šuštiakových súprav pre A – družstvo 1. liga, B – družstvo 2. liga a dorastenecké družstvo 1. liga západ. Poslanec Ing. Šmýkal navrhol, ak máme v rozpočte financie, mali by sme kolkárskemu oddielu tieto finančné prostriedky na nové dresy poskytnúť. Starosta dal o návrhu hlasovať.

Hlasovanie:
Počet poslancov:                                            5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0
U z n e s e n i e   č.  104/2013
Obecné zastupiteľstvo v Rakoviciach
s c h v a ľ u j e
poskytnúť z rozpočtu obce Rakovice finančný príspevok vo výške 1500,00 eur TJ Rakovice, kolkárskemu oddielu, ktorý bude zaslaný na účet TJ Rakovice.

6.6.
Starosta obce vyzval predsedu DHZ pána Jána Heviera, aby predniesol žiadosť dobrovoľného hasičského zboru o poskytnutie príspevku, ktorý bude pokrývať náklady na zabezpečenie vecných cien do súťaží poriadaných DHZ Rakovice. Poslanec Masár navrhol poskytnúť DHZ príspevok vo výške 500,00 eur. Starosta dal o návrhu hlasovať. DHZ Rakovice je obecným hasičským zborom, preto finančný príspevok bude vyplatený predsedovi DHZ p. Jánovi Hevierovi z pokladne obce. 

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  105/2013
Obecné zastupiteľstvo v Rakoviciach
s c h v a ľ u j e
poskytnúť z rozpočtu obce Rakovice finančný príspevok vo výške 500,00 eur Dobrovoľnému hasičského zboru v Rakoviciach. 

6.7.
Starosta obce informoval prítomných poslancov, že kalendáre na rok 2014 pripravuje Mikroregión nad Holeškou. Tento rok bude témou kalendára: ročné obdobia v MNH. Zákazka na výrobu kalendárov bola tak isto ako minulý rok zadaná Chránenej dielni v Piešťanoch. Keďže Mikroregión nad Holeškou nemá dosť vlastných finančných prostriedkov, kalendár bude hradený každou obcou v MNH samostatne podľa objednaných kusov. Starosta dal o návrhu hlasovať. 

Hlasovanie:
Počet poslancov:                                           5
Počet prítomných poslancov:                       5 
Počet prítomných poslancov pri hlasovaní:  5
Hlasovanie:   za  :          5
	          proti:        0	           
         zdržal sa:   0

U z n e s e n i e   č.  106/2013
Obecné zastupiteľstvo v Rakoviciach
s c h v a ľ u j e
zabezpečenie kalendárov na rok 2014 do jednotlivých domácnosti v obci Rakovice z rozpočtu obce Rakovice.

6.8.
Dňa 30.10.2013 zasadala komisia na prideľovanie nájomných bytov v obci Rakovice z dôvodu ukončenia nájmu v nájomnom byte v bytovke č. 209 ku dňu 30.11.2013. Ing. Šmýkal, ktorý je predsedom komisie oboznámil poslancov s výsledkom prerokovania žiadostí na pridelenie bytov komisiou a návrhom na pridelenie bytu. Komisia zo zoznamu žiadostí vyberala uchádzača o pridelenie nájomného bytu podľa pravidiel prijatých obecným zastupiteľstvom v Rakoviciach pre prideľovanie nájomných bytov, kde majú prednosť žiadosti občanov Rakovíc. Na svojom zasadnutí takisto rokovali aj o žiadostiach na výmenu bytov, o ktoré žiadali dvaja nájomcovia bytov. Komisia navrhuje prideliť obecný nájomný byt rodine s dvomi malými deťmi: Dominike Vráblovej a Richardovi Pinčárovi. Starosta dal o návrhu komisie na pridelenie bytu hlasovať.

Hlasovanie:
Počet poslancov:                                           5
Počet prítomných poslancov:                        5 
Počet prítomných poslancov pri hlasovaní:  5
Hlasovanie:   za  :          4
	          proti:        0	           
         zdržal sa:   1   (poslanec Masár)

U z n e s e n i e   č.  107/2013
Obecné zastupiteľstvo v Rakoviciach
s c h v a ľ u j e
pridelenie nájomného bytu č. 5 v bytovom dome s. č. 209 pani Dominike Vráblovej a jej partnerovi pánovi Richardovi Pinčárovi od 01.12.2013 na dobu určitú do 30.11.2016. 

6.9
Poslanec Masár oboznámil poslancov s tým, že má nahlásené nelegálne vyrubovanie stromov v katastri našej obce. Starosta povedal, že je potrebné zvolať komisiu a zistiť kto takýto nelegálny výrub uskutočnili, predvolať na komisiu životného prostredia a verejného poriadku.

U z n e s e n i e   č.  108/2013
Obecné zastupiteľstvo v Rakoviciach
b e r i e   n a   v e d o m i e
informácie poslanca Miroslava Masára o nelegálnom výrube v katastri obce Rakovice.

Bod 7. Záver

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Ing. Július Šmýkal                     .............................................

                                           Mgr. Romana Dalošová             ..............................................

Zápisnicu zapísala:            Jarmila Chnápková                      .............................................

                                                  Dušan   D a l o š
                                                   starosta obce